Kiireellinen sijoitus tarkoittaa, että välittömässä vaarassa olevalle lapselle voidaan järjestää sijoitus kodin ulkopuolelle. Lapsen kiireellinen sijoitus ei ole vielä huostaanotto. Kiireellinen sijoitus voi kestää korkeintaan 30 päivää. Tietyissä tapauksissa sitä voidaan jatkaa enintään 30 päivällä. Kiireellisen sijoituksen aikana arvioidaan, voiko lapsi palata perheeseensä ja millaisia tukitoimia lapsi ja hänen perheensä tällöin tarvitsisi.